Source: http://rup.ee/pluss/e-ajakiri/06-33-2017/tehnorajatise-talumiskohustus
Timestamp: 2018-02-19 09:46:44+00:00

Document:
Tehnorajatise talumiskohustus - Pluss
Tehnorajatise talumiskohustus
https://www.riigikohus.ee/et/lahendid?asjaNr=2-15-17137/31
Riigikohtu 11.10.2017 lahend nr 2-15-17137/31
AÕS § 158.1
AÕSRS § 15.2
Hageja esitas maakohtule vee-ettevõtja vastu tuvastushagi, mille kohus jättis rahuldamata. Hageja esitas apellatsioonkaebuse, mille ringkonnakohus jättis rahuldamata. Hageja pöördus kassatsioonkaebusega Riigikohtusse.
1. Kui kinnisasja kaasomanik palub tuvastada, et kaasomandis oleval kinnisasjal asuv rajatis on tema omandis, saab kohus hagi rahuldamisel tuvastada üksnes kaasomanikule kuuluva vastava mõttelise osa rajatisest.
2. Asjaõigusseaduse (edaspidi AÕS) § 158 ja §1581 lähtuvad eeldusest, et rajatist ei ole veel ehitatud ning seda hakatakse võõrale kinnisasjale rajama. Eelmainitud paragrahvid reguleerivad talumiskohustust olukorras, kus tehnorajatis soovitakse rajada võõrale maale, kuid sätetest ei ole võimalik tuletada talumiskohustust olukorras, kus tehnorajatis on isiku kinnisasjale juba rajatud. Asjaõiguse rakendamise seaduse (edaspidi AÕSRS) § 152 lõike 1 kohaselt peab kinnisasja omanik taluma vaid olemasolevat tehnorajatist, mis on püstitatud eelnevalt maa esmakinnistamistele enne 1. aprilli 1999. Kinnisasja omanik peab taluma tehnorajatist ka juhul, kui esinevad AÕS §1581-s sätestatud eeldused või muu talumiskohustus. Seega ei näe kehtiv AÕS või AÕSRS ette seadusest tulenevat talumiskohustust selliste tehnorajatiste suhtes, mis on ehitatud pärast 1. aprilli 1999.
3. AÕSRS § 152, ühisveevärgi ja kanalisatsiooni seaduse (edaspidi ÜVVKS) § 2 lõike 3 ning AÕS §1581 tulenevalt ei ole kinnisasjal paiknev tehnorajatis selle kinnisasja oluline osa, vaid on võrguettevõtja kasuks kinnisasjale seatud piiratud asjaõiguse oluline osa. Kinnisasja olulised osad on aga pärast 1. aprilli 1999 teise isiku kinnisasjale ehitatud piiramata asjaõiguse või sundvalduseta tehnorajatised.
4. Võõral kinnisasjal paikneva avalikes huvides vajaliku tehnorajatise puhul võib olla põhjendatud sundvalduse seadmine kinnisasjale tulenevalt kinnisasja sundvõõrandamise seaduse § 6 lõikest 2.
Riigikohus rahuldas kassatsioonkaebuse, tühistas ringkonnakohtu otsuse ja saatis asja uueks läbivaatamiseks samale kohtule.
N5 2017 N4 2017 N3 2017 N2 2017 N1 2017 N6 2016 N5 2016 N4 2016 N3 2016 N2 2016 N1 2016 N6 2015 N5 2015 N4 2015 N3 2015 N2 2015 N1 2015 N6 2014 N5 2014 N4 2014 N3 2014 N2 2014 N1 2014 N6 2013 N5 2013 N4 2013 N3 2013 N2 2013 N1 2013 N3 2012 N2 2012 N1 2012

References: § 158
 § 15
 kohus 
 kohus 
 § 158
 §1581
 § 152
 §1581
 § 152
 § 2
 §1581
 § 6

Riigikohus